Azərbaycan Qızıl Ordusu
Azərbaycan Qızıl Ordusu və ya Azərbaycan Qırmızı Ordusu (rus. Красная армия Азербайджана) — Rusiya Vətəndaş Müharibəsi zamanı Azərbaycan Sovet Sosialist Respublikasının ordusu kimi fəaliyyət göstərmişdir. Nominal olaraq Azərbaycan SSR-ə məxsus olan bu ordu Gürcüstana, Ermənstana qarşı əməliyyatlarda iştirak etmiş, Sovet Rusiyasının İrandakı Gilan üsyanına müdaxiləsinə vasitəci olmuşdur. 1920-ci ildə yaradılmış bu ordu 1922-ci ildə ləğv edilmişdir.